Avaruus sekä sen tyhjyys, pimeys ja loputtomuus ovat kiehtoneet ihmiskuntaa läpi vuosisatojen. Ei siis mikään ihme, että avaruuteen sijoittuvia pelejä julkaistaan harva se kuukausi. Kyseisen teeman pelejä tuotetaan tasaisesti pienillä indiestudioilla ja isoissa pelifirmoissakin, joten avaruuspelien suosio on noteerattu alalla. Etenkin pidempiaikaisilla pelisarjoilla on jo vakiintuneet pelaajakuntansa.

Avaruusteemaisten pelien jättisuosiota selittää omalta osaltaan se, että kun kyseessä ei ole omaan maailmaamme tai oikeisiin historiallisiin tapahtumiin perustuva tapahtumaympäristö, saa pelinkehittäjät käytännössä vapaat kädet luomiselle tarinan, grafiikan ja äänimaisemoinnin osalta. Tällöin pelitoimittajat voivat rakentaa pelin vastaamaan mahdollisimman tarkasti pääkohderyhmänsä mieltymyksiä. Toiset pelit pyrkivät mallintamaan tähtitaivaan ja painottomassa tilassa liikkumisen hyvinkin tarkasti, kun taas joissain julkaisuissa toiminnallisuus voittaa realismin 100-0. Pelaajilla riittää siis valinnanvaraa ja mieleisensä pelikokemuksen takuulla löytää, jos teema on lähellä sydäntä.

Genreissä on, mistä valita

Avaruudessa ei ole genrerajoja ja näin asia on myös niistä kertovissa peleissä. Siksipä onkin olemassa iso liuta kyseiseen ympäristöön sijoittuvia ajo-, taistelu-, ammunta- ja strategiapelejä. Pelitapahtumien sijoittaminen avaruuteen mahdollistaa tavallisia julkaisuja näyttävämpien visuaalisten tehosteiden käyttämisen ja tilan käytön suhteen ratkaisuvaihtoehdot ovat loputtomat.

Pelinkehittäjien suurimpia haasteita avaruuspelejä suunnitellessa tosin on selkeän tapahtumahorisontin ja etenemissuunnan puuttuminen. Koska avaruus on lähtökohtaisesti rajoittamaton tila, pelin tarinan ja tapahtumien eteenpäin viemiseksi täytyy keksiä välillä melko luoviakin ratkaisuja, sillä maahan sijoittuvissa pelijulkaisuissa paljon nähtäviä polkuja, rakennuksia tai ympäristöesteitä ei avaruudessa voi käyttää.

Oman haasteensa luo myös äänitehosteiden ja soundtrackin suunnittelu. Kun tapahtumaympäristölle luontainen taustahäly puuttuu täysin, on äänien toteutusten kanssa oltava erityisen tarkkana. Eräs pelialan tunnetuimmista säveltäjistä on kerran todennut, että jos pelaaja ei pelisession jälkeen erikseen muista, minkälainen äänimaisema pelissä on ollut, on hän onnistunut työssään.

Liian räikeä, vaisu tai julkaisun luonteeseen muutoin istumaton äänimaailma antaa pelistä viimeistelemättömän kuvan. Vaikka taiteellinen luovuus ei olisikaan esteenä, on silti avaruuteen sijoittuvissakin yksilöissä syytä muistaa, että kuva- ja äänitehosteiden tehtävä on vain ja ainoastaan tukea varsinaista pelikokemusta, ei päihittää sitä.

Avaruuspelit eilen ja tänään

Viime vuosien suurimpia avaruuteen sijoittuvia pelihittejä ovat olleet suurta suosiota nauttivat kolmannen persoonan ammuntapelit Star Wars: Battlefront I ja II sekä StarCraft II -pelisarja, joka on myös yksi maailman eniten pelatuimmista kilpapeleistä. Alun perin Playstationille suunniteltu Wipeout taas oli vuosituhannen vaihteen suosituimpia kilpa-ajopelisarjoja, sillä osat sijoittuivat futuristiseen avaruusympäristöön.

Avaruuteen sijoittuvista ensimmäisen persoonan ammuntapeleistä Halo on yksi ensimmäisistä. Jo klassikoksi muodostuneista räiskinnöistä ja kyseinen, alun perin vuonna 2001 päivänvalon nähnyt pelisarja porskuttaa yhä eteenpäin uusien versioiden myötä, viimeisimpänä julkaisuna on vuonna 2015 julkaistu Halo 5: Guardians.

Halon viitan avaruusräiskintöjen lippulaivana on tosin jo napannut Blizzard Entertainmentin kehittämä Overwatch, joka on StarCraft II:n ja Counter-Strike: Global Offensiven ohella rahakkaimpia kilpapelejä maailmanlaajuisesti. Overwatchin kanssa niin ikään ammuntapelien genreen lukeutuvat Dead Space- ja Destiny-pelisarjat eivät ole saavuttaneet aivan samankaltaista suosiota, vaikka niiden takaa löytyykin kaksi isoa pelitaloa, EA ja Activision.

Aikanaan MS-DOS-käyttöjärjestelmälle julkaistu Master of Orion on taas toiminut monille ensimmäisenä kosketuksena avaruuteen sijoittuvista strategiapeleistä. Vuonna 1993 julkaistun vuoropohjaisen pelin ideana oli kehittää yksi kymmenestä rodusta universumin voimakkaimmaksi käyttämällä erilaisia diplomatian, sodankäynnin ja teknologian keinoja.

Vaikka kaksi varsinaista jatko-osaakin poikinut pelisarja oli oman aikakautensa edistyksellisimpiä strategiapelejä, ei sen viimeisimmät versiot enää kriitikoita hätkäyttänyt. Master of Orion III saikin enää vain keskinkertaisia arvioita monilta arvostetuilta pelialan julkaisuilta. Ennen tätä pelisarjaa 8-bittisellä Nintendolla oltiin kuitenkin nähty jo muutamia avaruuteen sijoittuvia pelejä, kuten Metroid ja Journey to Silius, jotka tosin molemmat olivat strategiapelien sijaan enemmänkin räiskintäpelejä.

Räiskintä ja strategiapelien lisäksi avaruuteen on sijoitettu monenlaisia muitakin pelejä. Yleensä tietysti jotakin toimintaa näistäkin peleistä löytyy, onhan mukana useimmiten lasersäteitä, avaruusaluksia, taisteluja sekä muuta jännittävää. Avaruuspelien jännitystä pelaajalleen tarjoavat myös esimerkiksi kolikkopelit, joita niitäkin on luotu niin Battlestar Galacticaan kuin menneen ajan videopeleihinkin perustuen. Sen, mitä kaikkea netin kolikkopeleillä on tarjottavaa avaruuspelien maailmalle, voi tarkastaa esimerikiksi kasinonetti.comista, jossa on listattuna lukuisia kasinoita huikeine pelivalikoimineen.

Avaruuteen sijoittuvien strategiapelien suosion syyt

Blizzardin, jonka tuotoksiin siis myös Overwatch kuuluu, julkaisi StarCraft II: Legacy of the Void -pelin loppuvuodesta 2015. Se on samalla StarCraft II -trilogian kolmas ja viimeinen osa ja se myi peliyhtiön oman ilmoituksen mukaan miljoona kappaletta ensimmäisen vuorokauden aikana ilmestymisestään. Suosiota selittää osaltaan se, että jo vuosien ajan alkuperäinen StarCraft ja sen jatko-osat olivat olleet varsinkin Etelä-Koreassa äärimmäisen suosittuja turnauspelejä.

Yhä tänäkin päivänä eteläkorealaiset hallitsevat pelin kilpaturnauksia, vaikkakaan ei enää niin suvereenisti kuin aikaisempina vuosina. Kotimaassaan StarCraft-ammattilaiset ovat kovapalkkaisia superjulkkiksia ja turnaukset keräävät jopa kymmentuhatpäisiä yleisöjä paikallisille areenoille. Muita samankaltaisia, avaruusteemaisia strategiapelejä ovat muun muassa Battlefleet: Gothic Armada, Polaris Sector, Homeworld-pelisarjan pelit ja Earth 2160.

Lukuisten älyllisten elementtien myötä strategiapelejä pidetään usein pelialan haastavimpana genrenä. Nopeatempoisen ammuskelun sijaan niissä menestyminen vaatii pitkäjänteistä taktikointia, eri tekniikoiden ja strategioiden hallitsemista ja kärsivällisyyttä. Ja siitä huolimatta, että liipasinsormen ei tarvitse olla jatkuvasti herkällä, vaativat monet suosituimmat strategiapelit nopeita päätöksentekoja ja reagointia tiuhaan vaihtuviin tilanteisiin. Vaikka yksinpelikampanjoissa pelaajan vastassa on yleensä tekoäly, tuovat erilaiset moninpeliominaisuudet ja verkkopelit lisää haastavuutta reaaliaikaisiin strategiapeleihin.